CELEX: 62013TN0336
Language: sl
Date: 2013-06-24 00:00:00
Title: Zadeva T-336/13: Tožba, vložena 24. junija 2013 – Borghezio proti Parlamentu

31.8.2013   
            
            
               SL
            
            
               Uradni list Evropske unije
            
            
               C 252/36
            
         Tožba, vložena 24. junija 2013 – Borghezio proti Parlamentu
   (Zadeva T-336/13)
   2013/C 252/61
   Jezik postopka: francoščina
   
      Stranki
   
   
      Tožeča stranka: Mario Borghezio (Torino, Italija) (zastopnik: H. Laquay, odvetnik)
   
      Tožena stranka: Evropski parlament
   
      Predlog
   
   Tožeča stranka Splošnemu sodišču predlaga, naj:
   
               —
            
            
               ugotovi, da je tožba dopustna in utemeljena in zato razglasi ničnost odločbe Evropskega parlamenta, sprejeto v obliki izjave Predsednika Evropskega parlamenta na plenarnem zasedanju 10. junija 2013, da tožeča stranka od 3. junija 2013 deluje kot neodvisni poslanec in je torej od tega datuma dalje izključena iz politične skupine Evropa svobode in demokracije;
            
         
               —
            
            
               odloči o stroških kot nalagajo predpisi.
            
         
      Tožbena razloga in bistvene trditve
   
   V utemeljitev tožbe tožeča stranka poleg tega da zatrjuje, da ima odločitev da deluje kot neodvisni poslanec pravne učinke, ker ji odvzema možnost da svoj parlamentarni mandat opravlja pod enakimi pogoji kot poslanci, ki pripadajo politični skupini, navaja dva vsebinska razloga. Tožeča stranka navaja, da mora Parlament preveriti ali ni bil očitno in resno kršen statut politične skupine ali splošno pravno načelo.
   
               1.
            
            
               Prvi tožbeni razlog: očitna in resna kršitev statuta politične skupine Evropa svobode in demokracije, saj je bila odločitev o izključitvi tožeče stranke iz skupine sprejeta pred njenim naslednjim sestankom, kar je v nasprotju z določbami njenega statuta.
            
         
               2.
            
            
               Drugi tožbeni razlog: kršitev pravice do obrambe tožeče stranke, saj ta ni mogla navajati svojih razlogov v obrambo na sestanku politične skupine Evropska svobode in demokracije.